**ÅRSMELDING FOR UH-NETT VEST 2013**

**I. INNLEDNING**

UH-nett Vest (Universitets- og høgskolenettet på Vestlandet) ble opprette 01.01.08 som et 5-årig samarbeidsprosjekt mellom Høgskolen i Bergen, Høgskulen i Sogn og Fjordane, Høgskolen Stord/Haugesund og Universitetet i Bergen. Fra april 2009 er Høgskulen i Volda medlem av nettverket.  
Det er inngått ny samarbeidsavtale og utvidede retningslinjer for UH-nett Vest, prosjektet forsetter til 31.07.18.   
  
Avtalen er inngått mellom selvstendige institusjoner der de enkelte institusjonene kan videreutvikle sine ulike særtrekk og fortrinn. Nettverket skal bidra til å styrke høyere utdanning og forskning ved de fem institusjonene gjennom et forpliktende nettverkssamarbeid. Det skal legges vekt på å utvikle gode samarbeidsmodeller, en tydelig arbeidsdeling mellom institusjonene og konsentrasjon av arbeidsinnsats. Samarbeidet er forankret i fagmiljøene ved de ulike institusjonene. Fagmiljøenes oppgave er å ta initiativ til samarbeid på tvers av institusjonene, mens institusjonene skal tilrettelegge for at faglig samarbeid kan finne sted. Samarbeidsavtalen for 2013 - 2018 har vedtatt 6 satsningsområder; forskningssamarbeid, utdanningssamarbeid, biblioteksamarbeid, administrativt samarbeid, utvikling av digital kompetanse og samarbeid med studentene.   
  
UH-nett Vest er ledet av et styre bestående av rektorene ved de fem institusjonene og en studentrepresentant. Direktørene møter som observatører, i tillegg møter studentrådskoordinator. I det daglige er det koordinator som leder arbeidet i samarbeid med kontaktutvalget, som har representanter fra hver av institusjonene. Det viktigste arbeidet i UH-nett Vest utføres imidlertid i arbeidsgruppene.

**1.1 Oppsummering av oppnådde resultater i 2013**

*Utdanning*Innen lærerutdanningssamarbeidet er modellen for GLU (grunnskolelærerutdanningen) ferdig utviklet. Storseksjonene fungerer og har fått midler til å utvikle forskningsprosjekter. E-læringsprosjekt i norsk II for profilen 1-7 tilbys alle studenter. 3 institusjoner samarbeider om RLE for 1-7, dette prosjektet er igangsatt.   
For 2013 var målet å kunne tilby e-læring innen engelsk og matematikk i tillegg, dette er ikke på plass ennå, men utviklingen er i gang, 4 av samarbeidsinstitusjonene deltar i denne utviklingen. NLA er med i samarbeidet om lærerutdanning.  
Arbeidsdeling knyttet til desentralisert lærerutdanning er iverksatt og tilbys tre steder.   
Samarbeid og arbeidsdeling knyttet til valgfagene er påbegynt, men ikke sluttført.   
Alle fagområder i GLU er dekket av et mastergradsprogram. Oversikten over mastergradsprogrammene knyttet til lærerutdanning har gitt oss bedre oversikt og viser mulighet for mobilitet for studentene.   
I 2013 er arbeidet med en modell for BLU (barnehagelærerutdanningen) fullført. En av de store satsningene har vært et bokprosjekt, og boken er nå ferdigstilt. Samarbeidet om utviklingen av BLU fortsetter.  
På slutten av 2013 begynte samarbeidet om PPU 8-13, det er enighet om at modellen for BLU samarbeidet kan være nyttig også for utviklingen av PPU samarbeidet i UH-nett Vest.  
Det er inngått samarbeidsavtaler om etter- og videreutdanning innen UH-nett Vest finansiert av utdanningsdirektoratet.   
Samarbeid om lærerutdanningen er tildelt SAK-midler for 2013.  
  
Rektorskolen i UH-nett Vest sin regi, har tatt opp sitt siste kull i 2013. Direktoratet har bedt om en prolongering av avtalen for å ta opp et nytt kull i 2014.  
  
For helse- og sosialfagutdanningene har Stortingsmelding 13 Utdanning for velferd, dannet grunnlaget for planlegging av videre samarbeid. Høgskolene har vært engasjert i utviklingsprosjekter knyttet til sosialfagene. Det er iverksatt tverrfaglige praksisstudier (TPS). I 2013 har det vært god aktivitet i forskernettverkene knyttet til sosialfagene og alle tre forskningsområder er tildelt SAK-midler til videre utvikling av prosjektene.   
  
TeknoVest er ansvarlig for utdannings- og forskningssamarbeidet knyttet til naturvitenskap og teknologi. UiS, HiÅ og Sjøkrigsskolen er med i samarbeidet. I 2012 ble det opprettet master i energi i samarbeid mellom UiB og HiB, dette samarbeidet har fortsatt i 2013 og det vurderes om flere institusjoner kan delta i masterprogrammet. Flere av de iverksatte prosjektene har i 2013 oppnådd ekstern finansiering og det arbeides med nye prosjekter som har fått gjennom SAK-midlene. Samarbeid med næringslivet og virkemiddelapparatet har vært den viktigste satsningen i 2013. På et seminar i mars 2013 med deltakere fra TeknoVest, instituttsektoren, interesseorganisasjoner, offentlig sektor og næringsnettverk, ble det bekreftet at TeknoVest er i posisjon til å fylle en rolle mellom næringsliv og medlemsinstitusjonene. Samlet vil derfor aktørene i trippel helix på Vestlandet realisere visjonen om å bygge K39: Kunnskapsstamveien på Vestlandet. Dette blir arbeidet videre med i 2014. TeknoVest har ellers bidratt til kontaktetablering mellom FoU-institusjonene og næringsliv på Vestlandet som har resultert i tre SFI-forslag som vil bli sendt til Forskningsrådet i februar 2014.

*Forskningssamarbeid*Forskningssamarbeidet har også i 2013 vist resultater. 6 forskningsnettverk er knyttet til UH-nett Vest, i tillegg har vi forskerskolen i musikk, Grieg Research School. De 6 forskningsnettverkene er godt integrert i UH-nett Vest. Forskningskonferansen ble avviklet for 5. gang i 2013 med 100 deltakere.   
Forskningsnettverkene vektlegger å utvikle prosjekter som kan oppnå eksternfinansiering.   
  
For 2013 har UH-nett Vest satt av egne midler til forskningssamarbeid. Midlene skal i hovedsak gå til prosjekter som allerede har eksternfinansiering, hvor nye midler skal føre til samarbeid med en eller flere institusjoner i UH-nett Vest.

*Biblioteksamarbeidet*Samarbeidsprosjektet er styrket med SAK-midler i 2013. Samarbeidet har vært svært bra, og i 2013 har samarbeid om nye prosjekter vært vektlagt.  
  
*Økonomi*Økonomien i UH-nett Vest var fremdeles stram i 2013 og institusjonene øker sitt bidrag med 5 % fra 2014. Sammen med ny handlingsplan for 2013 – 2018 vil det bli lagt et langtidsbudsjett som skal sikre fremtidig drift av UH-nett Vest. Vi har sett at overrislingsmidler gir motivasjon til videre satsning, både på utdannings og forskningssamarbeid – og vil vektlegge dette i det videre samarbeid.   
  
*SAK-midler*  
UH-nett Vest ble i 2013 tildelt 2 mill. i generelle SAK-midler og 980 000 til utvikling av den nye barnehagelærerutdanningen (BLU). Midlene er brukt til å videreutvikle samarbeidet om lærerutdanningene til også å omfatte barnehagelærerutdanning, styrke samarbeidet i TeknoVest, biblioteksamarbeidet, forskningssamarbeidet med spesiell vekt på helse- og sosialfag i tilknytting til samhandlingsreformen og opprettelsen av et forskernettverk for nynorskforskning.  
  
*Evaluering av UH-nett Vest*UH-nett Vest vedtok i mai 2013 at samarbeidet skal fortsette og ny samarbeidsavtale for perioden 01.08.13 til 31.07.18 ble inngått. Nettverket skal bidra til å styrke høyere utdanning og forskning ved de fem institusjonene gjennom et forpliktende nettverkssamarbeid. Det skal legges særlig vekt på å utvikle gode samarbeidsmodeller, en tydelig arbeidsdeling mellom institusjonene og konsentrasjon av arbeidsinnsats.  
  
  
**1.2 Styrets sammensetting og arbeid**Sigmund Grønmo, rektor UiB, leder frem til 31.07.13. Dag Rune Olsen, rektor UiB leder fra 01.08.13  
Ole Gunnar Søgnen, HiB  
Åse Løkeland, rektor HiSF, nestleder  
Liv Reidun Grimstvedt, HSH  
Per Halse, HVO  
Studentrepresentant: Anita Tøien Johansen, UiB vår 2013, Yngve Høiseth, UiB f.o.m. 01.03.13/Anders Veggeland, HiB H 2013

Bjørn-Anders Hind var koordinator for studentrådet til mai 2013. Anders Kvernmo Langset ble konstituert som koordinator fra mai og fast tilsatt fra 01.08.13.  
  
I tillegg møter som observatører:  
Kari Tove Elvbakken, universitetsdirektør UiB  
Audun Rivedal, høgskoledirektør HiB  
Terje Bjelle, viserektor HiSF  
Tage Baadsvik, høgskoledirektør, HSH  
Jacob Kjøde, høgskuledirektør HVO  
  
Koordinator Lene Bakke, er sekretær for styret og ansvarlig for det daglige arbeidet i UH-nett Vest.

Styret har i 2013 hatt 4 styremøter og har behandlet 53 saker.   
Styret fastlegger strategien for UH-nett Vest, vedtar handlings- og tiltaksplaner og fastsetter budsjett.  
  
UH-nett Vest vedtok 31.05.13 ny samarbeidsavtale for perioden 01.08.13 til 31.07.18. Nettverket skal bidra til å styrke høyere utdanning og forskning ved de fem institusjonene gjennom et forpliktende nettverkssamarbeid. Det skal legges særlig vekt på å utvikle gode samarbeidsmodeller, en tydelig arbeidsdeling mellom institusjonene og konsentrasjon av arbeidsinnsats.  
  
UiS deltok i styremøte i desember 2013 for å diskutere et mulig medlemskap for UiS i UH-nett Vest. Styret i UH-nett Vest har ønsket UiS velkommen som medlem og UiS har meldt at de vil søke medlemskap i UH-nett Vest.  
  
Styret sier seg fornøyd med det arbeidet som er gjort og med de resultatene som er oppnådd og ser frem til en videreutvikling av samarbeidet i den kommende perioden. **1.3 Kontaktutvalgets sammensetting og arbeid**Kontaktutvalgets medlemmer er oppnevnt av egen institusjon og består av:  
Tore Tungodden, avdelingsdirektør UiB  
Bjørg Kristin Selvik, prorektor HiB  
Georg Arnestad, seniorrådgiver HiSF  
Sven Ove Eikenes, informasjonsrådgiver HSH  
Marie Nedregotten Sørbø, prorektor HVO  
Studentrepresentant: Anders Kvernmo Langset HiB vår 2013/Bjørn Kristian Danbolt H 2013  
  
Kontaktpersonene fra den enkelte institusjon er sentrale i den daglige driften av UH-nett Vest og skal være med å holde tak i sakene mellom styremøtene. Kontaktutvalget har sine møter 14 dager før styremøtene. Sakene som skal behandles skal være kjent i god tid, slik at kontaktpersonene kan diskutere disse internt i sin organisasjon før behandling i kontaktutvalget. Kontaktutvalget får regelmessig kopi av innkallinger, sakslister og referater fra alle arbeidsgruppene.   
  
  
**2. OPPSUMMERING AV ARBEIDET I 2013**Hovedprioriteringer for arbeidet i UH-nett Vest har siden starten vært knyttet til samarbeid om lærerutdanning og forskning. For 2013 er det vedtatt at samarbeid skal spisses, lærerutdanning skal fortsatt ha høy prioritert sammen med utviklingen av forskningsnettverkene.   
  
**2.1 Samarbeid om lærerutdanning:**Ny rammeplan for grunnskolelærerutdanningen (GLU) har stått i fokus og lærerutdanningene i UH-nett Vest sammen med NLA, har hatt tett samarbeid om dette.   
 *Arbeidsgruppen for samarbeid om lærerutdanning.*Per Arne Michelsen, HiB  
Endre Brustad, UiB  
Hilde Steinmoen, HSH  
Rasmus Stokke, HiSF, leder  
Arne Myklebust, HVO  
Svenning Bjørke NLA  
Studentrepresentant: Snorre Sturla Lyngstad V 2013/Joanna Antoniak HVO, H 2013  
  
*Grunnskolelærerutdanning*Samlet sett har UH-nett Vest og NLA ansvar for å tilby lærerutdanning for alle trinn med bredde og kvalitet. Nettverket har et felles ansvar for at vestlandsregionens kompetansebehov blir dekket. Det er etablert et nettverk av studieledere/programansvarlige for å sikre oppfølging av samarbeidet, storseksjoner med egne ledere som har ansvar for planlegging og drift av storseksjonene er etablert. Innen nettverket tilbys det nå mastergradsprogram i alle fagområder. Nettbaserte studier med felles fagplan er opprettet i norsk II. Forskningsnettverket pedagogikk, fagdidaktikk og ledelse i skolen omfatter en rekke selvstendige forskningsprosjekter på tvers i nettverket og flere av disse har nå ekstern finansiering.

*Samarbeid om barnehagelærerutdanning*Samarbeidet om ny barnehagelærerutdanning (BLU) ble påbegynt i januar 2012. Studielederne for BLU utgjør styringsgruppen for prosjektet. Prosjektplanen er gjennomført og i 2013 har en gått videre med å utvikle samarbeidet. Et bok-prosjekt er i gang. Det skal samarbeides med GLU om satsning på samisk kultur. E-læring er under utvikling.   
  
*Forskningssamarbeid*Forskningsnettverk for pedagogikk, fagdidaktikk og skoleledelse er i stadig utvikling. Flere prosjekter har fått eksternfinansiering. Lederne for storseksjonene har fått i ansvar å initiere forskningsprosjekt innenfor sitt fagområde, og våren 2013 fikk 6 prosjekter støtte.

*Samarbeid om eksternfinansiert videreutdanning*  
Samarbeidet om eksternfinansierte videreutdanninger forsetter.   
  
*Samarbeid om ny PPU 8-13* er påbegynt.   
  
  
**2.2 Forskningssamarbeid på tvers av institusjonene**UH-nett Vest har opprettet 6 forskningsnettverk som har som sitt viktigste mål å fremme forskningssamarbeid på tvers av institusjonene i nettverket.

UH-nett Vest arrangerer hver vår et forskningssymposium, det første ble arrangert i 2009. Her møtes forskere fra forskningsnettverkene og andre inviterte forskere for å arbeide med videreutvikling forskningsnettverkene og forskningsprosjekter.   
 *2.2.1 Arbeidsgruppen for forskningssamarbeid*Svenn-Åge Dahl, UiB, leder frem til juni 2013. Fra august 2013 har konstituert forskningsdirektør ved UiB, Heidi Anette Espedal gått inn i arbeidsgruppen og overtatt som leder.  
Astrid Bårdgaard, HiB. Høsten 2013 har Eirin Fausa Pettersen deltatt i arbeidsgruppen fra HiB.  
Erik Kyrkjebø, HiSF  
Hallstein Madsen, HSH  
Johann Kloppen HVO  
Studentrepresentant: Erlend Sand UiB H 2013Arbeidsgruppen for forskningssamarbeid leder arbeidet med å utvikle forskningsnettverkene i UH-nett Vest. Samarbeid om forskerutdanning i UH-nett Vest ligger også hos arbeidsgruppen.  
Midler til forskningssamarbeid utlyses som overrislingsmidler til prosjekter som allerede har ekstern finansiering, for å få med en eller flere andre institusjoner i UH-nett Vest med i prosjektet. Det avsattes også noen midler til å styrke nettverk og enkeltprosjekter.   
  
*2.2.2 Forskningsnettverket for Pedagogikk, fagdidaktikk og skoleledelse*Alle 5 institusjonene er med i nettverket. Arbeidet er organisert rundt en kontaktgruppe hvor   
hver institusjon har oppnevnt sin representant.   
Arbeidet i forskningsnettverket har i hovedsak handlet om styrking av forskningskompetanse på medlemsinstitusjonene, søknadsskriving, og oppstart på prosjekter som har fått innvilgning. De ulike institusjonene har satt i gang egne aktiviteter for å fremme forskningskompetansen på sine institusjoner. Noen aktiviteter er utviklet i samråd med nettverket, andre er egne initiativ.   
  
Tildelte midler er brukt til å utvikle et større felles forskningsprosjekt innen vurdering som inkluderer etablering av et internasjonalt nettverk, samt utforming av en felles søknad til NFR sitt program PRAKUT.   
  
Et langsiktig mål er å fremme forskningsaktiviteten og kompetansen på høyskolene, noe institusjonsrapportene gir tydelig uttrykk for er tilfelle. Vi mener at dette er delvis knyttet til det gode samarbeidet i nettverkets kontaktgruppe og forskere som er skapt gjennom møter, samlinger og de mange gode diskusjoner. Vi bruker hverandres kompetanse til å fremme forskning på egne institusjoner.  
  
De fem institusjonene i UH-nett Vest som var involvert i Paraplyprosjektet om vurdering fortsatte med utviklingen av forskningssamarbeidet innenfor satsingsområdet pedagogikk, fagdidaktikk og ledelse i skolen. Temaet vurdering står fremdeles sentralt i den nasjonale og internasjonale utdanningsdiskusjonen, og nettverket ønsket derfor å søke nye midler for å utvikle forskningsfokuset fra lærerutdanningen til vurderingspraksis i skolen.   
  
Nettverket er også med i pilotfasen av et stort internasjonalt prosjekt om frafall fra læreryrket. Datainnsamlingen for den norske konteksten er ferdig, den er under analyse og skal legges frem ved et internasjonalt seminar i Utrecht, Nederland i november. Tre institusjoner nettverket er med, og det planlegges nå for en masterstudent fra en 4. institusjon. Prosjektet har fått støtte fra UH-nett Vest.  
  
*2.2.3 Forskingsnettverket for sosialfag  
Nettverksgruppe for sosialfagene*Tilsatte knyttet til de ulike sosialfagene deltar i utforming av forskningsspørsmål knytt til tema sosialt arbeid. Forskingsprosjektet er tenkt som et felles rammeprosjekt rettet mot å skaffe fram empirisk kunnskap om utøving av sosialt arbeid i praksis; i NAV, Barnevern og Rus/psykisk helse. Alle som har forskingsinteresse i disse feltene blir oppfordret til å komme med innspill til prosjektet. Data vil bli stilt til rådighet for alle i nettverket. Prosjektet har bidratt til kontaktetablering på tvers av utdanningsinstitusjonene og på tvers av fagmiljøene.  
  
*Sosialt arbeid under endra rammevilkår - Sosialforsk***,**   
fikk midler til oppstart ved årsskifte 2012/2013, med planlagt datainnsamling i løpet av året. Det er derfor ikke publisert direkte fra dette prosjektet ennå. Aktiviteten i prosjektet har så langt heller ikke ført til andre akademiske resultat. Prosjektet ledes av professor Tor-Johan Ekeland HVO og har deltakere fra HVO, HiSF og HiB.   
Et formål med prosjektet har også vært å stimulere til andre selvstendige prosjekt innenfor nettverket, der «fellesprosjektet» kunne være en empirisk grunnkapital. De er nå flere slike selvstendige prosjekter.  
 *Forsking på tvers med fokus på NAV.*er et forskernettverk på tvers av de tre høyskolene i Bergen, Volda og Sogn og Fjordane, med fokus på NAV- relaterte problemstillinger. Mange av deltakerne i nettverket har i 2013 bidratt med innspill til UH-nett Vest - prosjektet «Sosialt arbeid under endra rammevilkår», en stor survey retta inn mot FO sine medlemmer i Hordaland, Sogn og Fjordane og Møre og Romsdal som arbeider i NAV.   
  
*Nettverket for barnevernsforsking*,   
har medlemmer fra UiB, HiSF, HiB og HVO. Ved hjelp av midler fra UH-Nett Vest, samt støtte fra egne institusjoner (forskningstid, samt direkte støtte) har de siden våren 2011 klart å opprettholde et forskernettverk på 10-12 forskere som har a) møtt til vanlig to ganger i året, i tillegg til at noen har møtt ved UH-nett Vest sin samling på Solstrand, b) gjennomført en survey-undersøking blant alle kommunale barnevernsarbeidere i de tre Vestlandsfylka, c) publisert artikler og har nye arbeid under skriving på bakgrunn av dette datamaterialet, d) har planar for et utvida forskingsprosjekt om det kommunale barnevernet.   
  
*2.2.4 Forskningsnettverk for naturvitenskap og teknologi samarbeid med TeknoVest*TeknoVest skal gi merverdi for medlemmene selv om det er konkurranse om studentene. Tekno Vest er en del av UH-nett Vest, men med representanter fra UiS, Sjøkrigsskolen og HiÅ i tillegg til UiB, HiB, HSH og HiSF. Nettverket har hele tiden vært ledet av professor Geir Anton Johannessen UiB. Arbeidsgruppen har ellers bestått av dekanene/programansvarlig for teknologifagene ved den enkelte institusjon.   
  
Det er utstrakt samarbeid om utvikling og gjennomføring av kurs, flere kurs er blitt lagt ned der det er overlapp mellom institusjonene, mange studenter tar kurs ved andre institusjoner som er godkjent inn i de aktuelle studieprogrammene. Det er hvert år flere titalls bachelorstudenter som tar slike kurs inn som valgfag siste året for å få bedre tilpassing til planlagt masterstudium. Spesielt ingeniørutdanningene samarbeider om bachelorprogram. HiB og HSF har blant annet ett program der studentene kan ta første året i Førde og deretter fortsette i Bergen. HSH og UiS har også etablert samarbeid om bachelorprogram.   
Det er samarbeid om 5 masterprogram og så langt er det etablert én fellesgrad (UiB-HiB), samt at det er beredt grunn for samarbeid om flere.  
  
Forskningssamarbeid. Allerede før 2008 samarbeidet forskere på tvers av institusjonene ved spesielt HiB og UiB, men seminarene i TeknoVest har skapt nye relasjoner og nettverk som utvikles videre – og som ikke lar seg tallfeste. Såkornsmidlene har ført til et tosifret antall søknader og av disse er det innvilget 2 prosjekter fra Forskningsrådet, 1 fra næringslivet og 1 fra Regionalt forskingsfond.   
  
Det ble arrangert et samarbeidsseminar på Solstrand i etterkant for UH-nett Vests symposium i mars 2013. Med tema FoU og næring på tvers av fjorder og fjell deltok 45 ledere fra TeknoVest-medlemmene, institutt–sektoren, næringslivs­klynger og nettverk, og fylkeskommuner og virkemiddelapparatet.   
Etter seminaret ble det sendt inn en søknad til Vestlandsrådet representert ved de fire fylkeskommunene, om en delfinansiering av et treåring prosjekt der det ble ansatt en daglig leder i TeknoVest fra januar 2014. TeknoVest har fått relativt positiv respons fra Vestlandsrådet på søknaden, men det er fortsatt et stykke arbeid som må gjøres før alt er på plass. Tre av forslagene til nye SFIer (Forskningssentre for forskningsdrevet innovasjon) som leveres inn til fristen 2. oktober 2013, er direkte resultat av Solstrandseminaret i mars.  
  
*2.2.5 Musikknett Vest*Nettverkets arbeidsgruppe er sammensatt av en representant fra hver av institusjonene som har musikkutdanning, UiB, HiB og HSH. I tillegg er UiS medlem.

Det har vært et aktivt år for musikkmiljøene i institusjonene i Musikknett Vest. Selv om nettverket har lite driftsmidler for å få et velfungerende kommunikasjonssystem, f.eks. for å få til en samlende og interaktiv webside, så er aktiviteten god og økende. Det er derfor all grunn til å tro at nettverket vil leve videre inn i 2014 på en god måte.

Etter en del prosessarbeid er Universitet i Stavanger i løpet av 2013 blitt fullverdig partner i [Grieg Research School](http://www.uib.no/en/rs/grieg), og skal være vertskap for sitt første forskerskoleseminar i denne rollen i mars 2014.   
  
Av aktiviteter i 2013 er det elles verdt å nevne at ”Completing the Circle” – prosjektet (Bud Beyer), og den UH-nett Vest støttede forskergruppen bak dette arbeidet, er blitt videreført med kurs ved [Høgskolen i Bergen](http://www.hib.no/senter/sekkk/) og koblet til en større FoU søknad til det nasjonale programmet for kunstnerisk utviklingsarbeid. Flere av de andre miljøene i nettverket er dette året også blitt aktivt involvert i større NFR og EU finansierte forskingsprosjekt. Det er også grunn til å notere seg at [GAMUT-sentere](http://helse.uni.no/default.aspx?site=4&lg=1)t ved Institutt for musikk ved UiB var svært nær ved å nå opp i konkurransen om FoU-senter for exellence.

Elles er usedvanlig høy aktivitet på det fagpolitiske feltet denne vinteren for den faggruppen musikk tilhører. [Ekspertgruppa](http://www.regjeringen.no/nb/dokumentarkiv/stoltenberg-ii/kd/Nyheter-og-pressemeldinger/pressemeldinger/2013/ekspertgruppe-kunst-og-kultur.html?id=735284) som er nedsatt av Kunnskaps- og kulturdepartementene tar i fellesskap mål av seg til å gi innspill som kommer til å få mye å si, også for musikkfaget i høyere utdanning. I tillegg til at Musikknett Vest er representert direkte i ekspertgruppa (leder), har de øvrige miljøene vært svært aktive med innspill. Musikkmiljøene deltok på møter med ekspertgruppen både i Volda, i Bergen, på Stord og i Stavanger. Gruppens innstilling skal leveres til to statsråder i april 2014 i form av ekspertråd for videre utforming av alt som har med kunst og kultur i opplæring i Norge å gjøre. Et viktig felt i denne sammenheng er FoU virksomhet.   
GRS relaterte aktiviteter:   
GRS har økt sin aktivitet i 2013. Viser til websidene for [Grieg Research School](http://www.uib.no/en/rs/grieg) som vil vise at GRS har hatt to vellykkede forskingsseminarer, at forskerskolen både har hatt disputaser og prøvedisputaser i 2013, at det er utarbeidet brosjyrer og gjort markedsføringstiltak, at det er utarbeidet 3 års planer og at nye personer er involvert i både det vitenskapelige rådet og i styringsgruppen. I disse dager forberedes det første forskingsseminaret (4 dager) med UiS som lokal vert.

*2.2.6 Forskningsnettverk for IKT og medier*Gruppen har 10-15 aktive medlemmer, med dominans fra UiB, men med flere aktive personer både fra HiB, HSF og HVO. Gruppen har i flere år hatt en strategisk satsning på forskning på mobile medier, og denne ble videreført også i 2013. Dette året fokuserte vi mer presist på teknologier og praksiser knyttet til lokasjonsbaserte medier og bruk av lyd i kommunikasjonen.

*The Medium Design Seminar, London 5-6. desember 2013.* Arrangert av Lars Nyre og Jon Hoem. Fyrste dag hadde me gjesteforedrag frå forskarar og mediefolk i London, blant anna frå London School of Economics, City University, Westminster University og the Guardian. Andre dag hadde me interne presentasjon av prosjekt utført av forskarar i UH-nett Vest. Det var 16 norske deltakarar på seminaret.  
  
*”Exploring sound and location as resources for media design”.* Lars Nyre og Jon Hoem fekk 160.000 kr i støtte frå UH-nett Vest til å utvikla to nye forskingsprosjekt, og gjera pilotar og forundersøkingar som kan danna grunnlag for ein EU-søknad eller NRF-søknad. Prosjektarbeidet er i full sving, og er blant anna tilknytta Lars Nyre sitt bachelorkurs INFOMEVI173 Journalistiske mobilapplikasjonar, der 11 studentar er involvert i programutvikling.

*2.2.7 Nettverk for nynorskforsking*har som mål å fremje nynorskforsking gjennom ulike former for nettverksamarbeid mellom dei ulike institusjonane i UH-nett Vest. Nettverket vart offisielt starta 5. juni 2013, og er såleis det ferskaste av dei sentrale forskingsnettverka i UH-nett Vest. Det er skipa eit arbeidsutval med representantar frå UiB, HiB, HSH, HiSF og HVO. Leiar for nettverket er Endre Brunstad UiB. Nettverket skal ha ein open profil, og vil ha rom for alle forskarar i samarbeidsinstitusjonane som har interesse for å delta i samarbeidstiltak som gjeld nynorskforsking. Nærskylde tiltak som Nynorsksenteret og Nynorsk kultursentrum er med i samarbeidet som observatørar. Forskingsgruppa skal romme alle forskarar i samarbeidsinstitusjonane som har arbeidsfelt og interessefelt knytt til nynorskforsking og utviklingsarbeid, og som vil delta aktivt i aktuelle prosjekt eller samarbeidstiltak. Nettverket skal ha ein inviterande profil, vere open for kontakt med nærskylde tiltak, og ha eit særleg auge for tverrfaglege tilnærmingsmåtar.  
  
**2.3 Forskerskoler**UH-nett Vest har etablert en forskerskole, Grieg Research School in Interdisciplinary Music Studies. En ønsker å etablere flere forskerskoler der dette er naturlig.  
  
**2.4 Arbeid med felles mastergrader**UH-nett Vest har hatt som mål å samarbeide om å utvikle felles mastergrader innen nettverket, for å styrke høyskolenes mastergradstilbud. Høyskolene har nå etablert egne mastergrader og samarbeidet om dette, er ikke lenger så aktuelt.

Mastergradssamarbeid knyttet til en GLU-master har tidligere vært prioritert. Mastergradstilbud knyttet til BLU vil bli vurdert når den nye utdanningen og samarbeidet om den er kommet godt i gang.  
  
Innen helse- og sosialfag ønsker mastergradsprogrammene knyttet til helsefag å utvide fordypningmulighetene/integrere flere videreutdanninger, heller enn å utvikle nye mastergrader. Det arbeides for å få til et mastergradstilbud på tvers av institusjonene knyttet til rus og psykiske lidelser.  
  
I 2012 startet et mastergradsprogram i energiteknologi ved UiB, hvor det er mulig å ta ”en sivilingeniør master” på HiB. Dette samarbeidet har fortsatt i 2013.  
 **2.5 Arbeid knyttet opp mot andre samarbeidsområdene***2.5.1 Arbeidsgruppen for samarbeid innen helse- og sosialfag*Gunnar Yttri, HiSF  
Eva Marie Halvorsen, HiSF leder   
Kristin Ravnanger, HiB  
Gunn Haraldseid, HSH  
Alice Kvåle UiB  
Anette Iversen, UiB  
Ketil Jarl Halse, HVO  
Studentrepresentant: Oda Kristin Hagalid, HSH V 2013/Ragna Staven HiSF H 2013  
  
Arbeidsgruppen har i 2013 fortsatt med sitt overordnede ansvar for utviklingen av samarbeid om helse- og sosialfag i UH-nett Vest. Det er ingen radikale forslag til endringer av tiltaksplanen. Arbeidsgruppen møtes 2 ganger per semester. En del av arbeidsoppgavene delegeres til de fagpregede arbeidsgruppene. Arbeidsgruppen har arbeidet med problemstillinger knyttet til stortingsmelding 13 om velferdsutdanningene.

*2.5.2. Biblioteksamarbeid*  
Alle bibliotekene i nettverket deltar i biblioteksamarbeidet. De fem biblioteklederne utgjør arbeidsgruppen, som har hatt to møter i 2013. På møtet i høst var første del satt av til møte med Studentrådet om Open Access og institusjonspolicy. Bibliotekgruppen har også jobbet med videreføring av gunstige felles lisensavtaler for informasjonsressurser (f.eks. e-bøker). Ledelsen av nettverket går på omgang, og høsten 2013 overtok Bente Gunn Lien (HVO) etter Maria Carme Torras Calvo (HiB).

De er tildelt 500 000 i SAK-midler for å iverksette prosjektet «På tvers – regional tilgang til forskningsressurser». Prosjektets endelige mål er å oppnå mer fleksible modeller for lisensavtaler med utgivere og agenter som gjør at avtalene ved UH-nett Vest institusjonene skal kunne gi åpning for at andre institusjoner/personer enn egne ansatte og studenter inkluderes i avtalene. Prosjektet er i hovedsak et regionalt pilotprosjekt i regi av UH-nett Vest, men dersom det er vellykket, vil det kunne bidra med verdifull erfaring mot en eventuell skalering opp til nasjonalt nivå i regi av CRIStin. Prosjektet gjennomføres derfor i samarbeid med CRIStin.  
  
Bibliotekgruppen har i hele 2013 samarbeidet med Studentrådet for å fremme publisering og forskning i åpne kanaler (Open Access). Samarbeidet har vært konsentrert om følgende områder: Opprette publiseringsfond opprettes på alle institusjoner i UH-nett Vest, enten alene eller i samarbeid med andre, institusjoner skal utvikle egen Open Access-policy som skal forankres i institusjonsstyrene. (Det bør også aktivt jobbes med nasjonal policy der dette er mulig) og alle institusjonene skal ha velfungerende rutiner for åpen publisering av studentarbeid.  
Som et resultat av samarbeidet vedtok styret i UH-nett Vest en resolusjon om OA-publisering på siste styremøte før jul. Resolusjonen er basert på punktene over.  
  
*2.5.3. Studentråd*Studentrådet 2013:  
Anita Tøien Johansen, UiB vår 2013, Yngve Høiseth, UiB f.o.m. 01.03.13/Bjørn Kristian Danbolt UiB høst 2013.  
Anders Kvernmo Langset HiB vår 2013/Anders Veggeland HiB høst 2013  
Oda Kristine Hagalid HSH, vår 2013/Maria Vassnes HSH høst 2013  
Trine Vammervold Kolbustuen HVO  
Magnus Aasheim HiSF vår 2013/Ingrid Moe Albrigtsen HiSF høst 2013  
  
Studentrådskoordinator har vært:  
Bjørn-Anders Hind frem til mai 2013, fra mai har Anders Kvernmo Langset vært konstituert frem til han ble ansatt fra 01.08.13.  
  
UH-nett Vest samarbeider med studentdemokratiene, og har et aktivt studentråd bestående av lederne for parlamentet ved den enkelte institusjon som møtes jevnlig. Studentrådet har en egen koordinator i 20 % stilling som organiserer studentenes aktivitet tilknyttet nettverket.  
  
Studentrådet har jobbet for en mer aktiv deltakelse i UH-nett Vest og har, i tillegg til studentrådskoordinator, oppnevnt egen observatør i styret og et medlem til kontaktutvalget. Videre har Studentrådet valgt studentrepresentanter til arbeidsgruppene for Internasjonalisering, Helse- og sosialfag, IKT og medier, Barnehagelærerutdanning og Lærerutdanning.  
  
Studentrådet startet høsten 2012 planleggingen av en felles studentkonferanse om FoU-basert utdanning som ble arrangeres i Bergen i mars 2013. Her møtte rundt 50 tillitsvalgte for å diskutere hvordan institusjonene i nettverket jobber med å sikre at utdanningen er FoU-basert, og konferansen ble brukt til å løfte frem gode eksempler på dette. Målet med studentkonferansen er å skape faglig engasjement og bruke samarbeidet i UH-nett Vest til å bidra til enda bedre utdanninger på institusjonene i nettverket. Studentrådet prøver å velge dagsaktuelle temaer som de fleste institusjonene jobber med. Studentrådet planlegger i februar 2014 en ny studentkonferanse om digitalisering av utdanning.  
  
Publisering i åpne kanaler (Open Access) har vært en politisk fanesak, og Studentrådet har initiert innledende samtaler med bibliotekgruppen i UH-nett Vest for et felles prosjekt i 2013 for å fremme slik publisering. Målet er at all offentlig finansiert forskning skal være offentlig tilgjengelig, og Studentrådet har jobbet for at Vestlandet skal gå foran med et godt eksempel på dette området. I 2013 deltok Studentrådet på den nasjonale Open Access-konferansen i Bergen, og utarbeidet i ettertid en OA-resolusjon sammen med Bibliotekrådet som ble vedtatt i styret i UH-nett Vest høsten 2013. Studentrådet har også jobbet for å sette publisering i åpne kanaler på dagsorden i den nasjonale studentpolitikken  
  
Ellers har Studentrådet erfaringsutveksling mellom studentdemokratiene i nettverket og sakssamarbeid i aktuelle saker som dukker opp i løpet av året. Studentdemokratiene melder tilbake at det er et nyttig fora for faglig samarbeid, der institusjonene kan lære av hverandre.  
  
Studentrådet har to faste møter i semesteret i tillegg til konferansen, og møter med en representant i styret og kontaktutvalget i UH-nett Vest og i arbeidsgruppene.

*2.5.4 Nettsider og profilering av UH-nett Vest*UH-nett Vest har egen web-side som i 2013 har vært driftet av Kommunikasjonsavdelingen ved UiB. På nettsiden [www.uhnettvest.no](http://www.uhnettvest.no) legges det jevnlig ut nyhetssaker fra institusjonene i UH-nett Vest og andre aktuelle saker. All informasjon om samarbeidsmidler til forskning finnes her. Det samme gjelder konferanser i UH-nett Vest sin regi. Den nasjonale rektorskole bruker nettsidene til sin informasjon. Storseksjonene knyttet til lærerutdanningene ønsker å opprette nettside knyttet til nettverket. Forskningsnettverket for nynorsk bruker nettverket til sin informasjon. Studiebrosjyren er lagt ut. Det arbeides for å få siden på engelsk.